OpenLLM-France/wikimedia huggingface dataset:
# Schistura baluchiorum

Schistura baluchiorum és una espècie de peix de la família dels balitòrids i de l'ordre dels cipriniformes.
Fa 4,5 cm de llargària màxima.
És un peix d'aigua dolça, bentopelàgic i de clima tropical, el qual viu a Àsia (l'Iran, l'Afganistan, el Pakistan i l'Índia).
És inofensiu per als humans.

## Referències

* 1 2 Catalogue of Life (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. Vol 1. A.A. Balkema, Rotterdam. 541 p.
* 1 2 FishBase (anglès)
* ↑ Coad B. W., 1981. Fishes of Afghanistan, an annoted checklist. Zoological Research Núm. 14: i-v + 1-26.
* ↑ Muhammad Rafique, Najam Ul Huda Khan, 2012. Distribution and status of significant freshwater fishes of Pakistan. Rec. Zool. Surv. Pakistan 21: 90-95. Arxivat 2014-01-04 a Wayback Machine.
* ↑ Mirza, M.R., 2003. Checklist of freshwater fishes of Pakistan. Pakistan J. Zool. Suppl. Ser. (3): 1-30.
* ↑ Mirza, M. R., 2002. Checklist of freshwater fishes of Pakistan. Department of Zoology, Government College University, Lahore, el Pakistan.
* ↑ India Biodiversity Portal (anglès)

## Enllaços externs

* Encyclopedia of Life (anglès)
* BioLib (anglès)
* Discover Life (anglès)
* AQUATAB (txec)
# Servi Corneli Lèntul (edil 207 aC)

Servi Corneli Lèntul (en llatí: Servius Cornelius Lentulus) va ser un magistrat romà del segle iii aC. Formava part de la família dels Cornelis Lèntuls, d'origen patrici.
Va exercir diverses magistratures menors, i finalment va arribar a la magistratura d'edil curul l'any 207 aC. Més tard, el 205 aC va ser tribú militar, càrrec que va exercir a les legions que operaven a Hispània.

## Referències

* ↑ Smith, William (ed.). «27. Serv. Cornelius Lentulus». A: Dictionary of Greek and Roman Biography and Mythology. Vol. II. Boston: Little, Brown, and Company, 1867, p. 732.
# Senyal continu

Un senyal continu o senyal en el temps-discret és un senyal que pot expressar com una funció el domini es troba en el conjunt dels nombres reals, i normalment és el temps. La funció del temps no ha de ser necessàriament una funció contínua.
El senyal és definit sobre un domini que pot ser o no finit, sobre el qual a cada possible valor del domini li correspon un únic valor del senyal. La continuïtat de la variable del temps implica que el valor del senyal pot precisar per a qualsevol punt arbitrari del temps pertanyent al domini.
Un exemple típic d'un senyal continu són: Les piles elèctriques
$f(t)=\sin(t),\quad t\in \mathbb {R}$
El mateix exemple amb durada finita podria ser:
$f(t)=\sin(t),\quad t\in [-\pi ,\pi ]$ i $\quad f(t)=0$ per a qualsevol altre valor de $\quad t$.
El valor d'un senyal de durada finita (o infinita) pot o no ser finit.
Per exemple, $f(t)={\frac {1}{t}},\quad t\in [0,1]$ i $\quad f(t)=0$
per a qualsevol altre valor de $\quad t$, és un senyal de durada finita però pren un valor infinit per $t=0\,$.
En moltes disciplines s'estableix per conveni que un senyal continu ha de tenir sempre valors finits, el que té sentit sobretot en el cas dels senyals físics.
En determinats casos, les singularitats infinites són acceptables sempre que el senyal sigui integrable en un interval finit. Per exemple, el senyal definit per $t^{-1}$ no és integrable en l'interval temporal $(-1,1)$, mentre que $t^{-2}$ sí que ho és.
Un senyal analògic és continu per naturalesa. Els senyals discrets utilitzats en el processament digital de senyals, es poden obtenir mitjançant el mostreig i la quantització de senyals continus.
Un senyal continu també es pot definir sobre una variable independent diferent al temps. Una d'elles és l'espai, i és particularment útil en el processament d'imatges, on s'utilitzen dues dimensions espacials.

## Referències

* ↑ "Digital Signal Processing", Prentice Hall - pages 11–12
* ↑ "Digital Signal Processing: Instant access", Butterworth-Heinemann - page 8

## Vegeu també

* Senyal discret
# Senyal d'ajuda

El senyal d'ajuda (per violència domèstica) és un gest de socors realitzat amb una sola mà que pot ser utilitzat per una persona per a alertar altres quan se senten amenaçades i necessiten ajuda a través d'una videotrucada o en persona. Originalment va ser creat com una eina per a combatre l'augment de casos de violència domèstica a tot el món a causa de les mesures de confinament relacionades amb la pandèmia de la COVID-19.
El senyal es fa aixecant la mà amb el polze doblegat dins del palmell, simbòlicament atrapant el polze amb els altres dits. Va ser intencionalment dissenyat com un moviment continu de la mà en comptes d'un senyal estàtic per a fer-lo més visible.
El Senyal d'ajuda va ser introduït per primera vegada al Canadà per la Fundació Canadenca de la Dona el 14 d'abril de 2020, i el 28 d'abril de 2020 als Estats Units d'Amèrica per la Xarxa de Financiació de Dones (WFN). Va ser rebut amb extensos elogis per part d'organitzacions periodístiques locals, nacionals i internacionals per oferir una solució moderna al problema de l'augment en casos de violència domèstica.
El senyal ha estat reconegut per més de 40 organitzacions del Canadà i els Estats Units com una eina útil per a ajudar a combatre la violència domèstica.
Abordant la preocupació que els abusadors podrien conèixer l'existència d'una iniciativa en línia tan estesa, la Fundació Canadenca de la Dona i altres organitzacions van clarificar que aquest senyal no és "quelcom que salvarà el dia", més aviat una eina que algú pot utilitzar per demanar ajuda.
També es van crear instruccions sobre què fer en cas que un individu vegi el senyal i com contactar de manera segura.

## Referències

* ↑ «"Signal for Help" Is a New Tool for Abuse Victims During the Coronavirus Lockdown and Beyond». Vogue, 28-04-2020 [Consulta: 6 maig 2020].
* ↑ ; Smith, Helena; Ford, Liz «Lockdowns around the world bring rise in domestic violence». The Guardian, 28-03-2020 [Consulta: 6 maig 2020].
* ↑ «This Secret Signal Could Help Women In Lockdown With Their Abusers». Refinery29, 22-04-2020 [Consulta: 6 maig 2020].
* ↑ «Signal for Help Campaign Launches to Help People Experiencing Gender-Based Violence During Home Isolation». McGill, 14-04-2020 [Consulta: 7 maig 2020].
* ↑ «Self-Isolation Is Fuelling a Rise in Gender-Based Violence». Elle Canada, 14-04-2020 [Consulta: 7 maig 2020].
* ↑ «This simple hand signal sends an alert about domestic abuse during the coronavirus crisis». AdAge, 04-05-2020 [Consulta: 7 maig 2020].
* ↑ «『家にとどまって』 ～その家が安全ではなかったら？～». NHK, 20-04-2020 [Consulta: 7 maig 2020].
* ↑ ; Hasham, Alyshah «Are you a victim of violence at home? Here's how to get help amid COVID-19». Toronto Star, 22-04-2020 [Consulta: 7 maig 2020].
* ↑ «Code words, hand signals and social media: How attempts to help abuse victims might backfire». CTV News Toronto, 16-04-2020 [Consulta: 7 maig 2020].
* ↑ «Signal for Help». [Consulta: 7 maig 2020].
* ↑ «Signal for Help». [Consulta: 7 maig 2020].
# Seilda Baishakov

Seilda Baishakov (Taraz, 28 d'agost de 1950 - 12 de juliol de 2023) fou un futbolista kazakh de la dècada de 1970.
Fou dos cops internacional amb la selecció de la Unió Soviètica l'any 1977. Pel que fa a clubs, defensà els colors de Energetik Dzhambul i FC Kairat.
Fou entrenador assistent de FC Kairat entre 1982 i 1988.

## Referències

* ↑ «Умер легенда казахстанского футбола Сеильда Байшаков». Arna Press, 12-07-2023 [Consulta: 12 juliol 2023].
* ↑ (rus) Profile Arxivat 2021-02-08 a Wayback Machine.
* ↑ Perfil a eu-football.info
* ↑ Seilda Baishakov a National-Football-Teams.com (anglès)
# Sexe, maraques i chihuahues

Sexe, maraques i chihuahues és un documental de 2016 dirigit per Diego Mas Trelles basat en la vida i l'univers creatiu del músic Xavier Cugat.

## Argument

El documental ret un homenatge a la vida del polifacètic compositor gironí Xavier Cugat que va conquistar Hollywood. Va participar en la banda sonora de les primeres pel·lícules amb so i aparèixer actuant al costat de la seva orquestra en diversos llargmetratges, sempre en el paper de director de música rítmica alhora que sostenia en els seus braços el seu gosset chihuahua.
El 1940 va gravar la cançó Perfidia amb el cantant Miguelito Valdés, convertint-se en un dels majors èxits del moment, a més de ser referent per a moltes altres orquestres com la de Pérez Prado. La seva orquestra va ser una pedrera d'artistes musicals de la qual van sorgir grans intèrprets de la cançó tropical. Es va fer amb la flor i nata de Hollywood: Charles Chaplin, Rodolfo Valentino, Greta Garbo, Frank Sinatra, i va ser a més de músic, un empresari d'èxit i dibuixant de tires còmiques per al diari "Los Angeles Times".

## Repartiment

* Isabel Coixet
* Joana Biarnes
* Nina
* Alex Zara
* Eduard Fornes
* Javier Gurruchaga
* Jesús Garcia Dueñas
* Oscar Gomez
* Roman Gubern
* Chucho Valdes

## Referències

* ↑ «Sexo, Maracas y Chihuahuas». Documenta Madrid, Festival Internacional de Documentals de Madrid. Arxivat de l'original el 27 abril 2016 [Consulta: 27 abril 2016].
* ↑ «Sexo, Maracas y Chihuahuas». Catalan Films DB.cat [Consulta: 27 abril 2016].
* ↑ «La CCMA aposta per la coproducció de sis documentals interactius». CCMA, 17-09-2015 [Consulta: 27 abril 2016].
# Setanta-sis

El setanta-sis és un nombre natural que segueix el setanta-cinc i precedeix el setanta-set. S'escriu 76 o LXXVI segons el sistema de numeració emprat. És el desè nombre de Lucas.

## En altres dominis

* És el nombre atòmic de l'osmi.
* Designa l'any 76 i el 76 aC.
* És un nombre d'Erdős-Woods.

## Referències

* ↑ «The First 200 Lucas numbers and their factors» (en anglès). [Consulta: 4 desembre 2017].
* ↑ (successió A059756 a l'OEIS)
# Setanta-dos

El setanta-dos és un nombre natural que segueix el setanta-u i precedeix el setanta-tres. S'escriu 72 o LXXII segons el sistema de numeració emprat. A més:
* És la suma de quatre nombres primers consecutius: 13 + 17 + 19 + 23 = 72.
* És la suma de sis nombres primers consecutius: 5 + 7 + 11 + 13 + 17 + 19 = 72.
* 72 és múltiple d'un nombre perfecte. Per això, 72 és un nombre gairebé perfecte.

## En altres dominis

* És el nombre atòmic del hafni.
* Designa l'any 72 i el 72 aC.
# Shahab-4

El Shahab-4 (persa: شهاب ۴, que significa "Meteor-4") (també conegut com IRIS) va ser un coet iranià sense construir, derivat del míssil balístic de abast mitjà Shahab-3. Segons l'Iran es pretenia que fos un vehicle de llançament espacial, després d'un lapsus del ministre de Defensa en què el reconeixia com un "míssil balístic més capaç que el Shahab-3". Segons observadors occidentals, estava pensat per formar part d'un míssil balístic amb capacitat nuclear.

## Història

El projecte IRIS/ Shahab-4 es va iniciar l'any 1988, però segons algunes fonts, mai va anar més enllà de la taula de dibuix. L'herència del disseny de l'IRIS es va incorporar més tard al Safir.
El 1997, un satèl·lit nord-americà va capturar proves d'una instal·lació de proves Shahab-4 a Parchin.
El 1999, es va sospitar que el Shahab-4 derivava en gran part del R-12 Dvina de NPO Yuzhnoye, que en la seva variant d'una sola etapa tenia un abast màxim de 2.000 km i un cercle d'igual probabilitat de 2.400 m. L'R-12 Dvina de doble etapa era capaç d'aixecar càrregues útils a l'òrbita.

## Referències

* ↑ «Iran to Launch 2 More Research Rockets Before Placing Satellite into Orbit This Summer». Arxivat de l'original el February 8, 2009.
* ↑ U.S. Department of Defense. Proliferation: Threat and Response. DIANE Publishing, 2001, p. 38. ISBN 1-4289-8085-7.
* 1 2 «Iran Missile Chronology». Nuclear Threat Initiative, 01-08-2011. [Consulta: 30 juny 2020].
* ↑ Project IRIS b14643.de
# Shah Muzaffar

Shah Muzaffar (+ 1353) fou un príncep muzaffàrida, fill de Mubariz al-Din Muhammad
Designat hereu el seu pare li va concedir el govern de Yedz (quan va conquerir Fars i va traslladar la capital a Shiraz), però va morir allí el 1353 en vida del seu pare. El govern de Yedz va passar al seu fill de nom Shah Yahya mentre el germà del difunt, Shah Shuja rebia el govern del Kirman.

## Referències

* Enciclopedia Irànica, article Mozaffarids.
* Enciclopedia del Islam, article Muzaffarids.
# Servi Terenci

Servi Terenci (en llatí, Servius Terentius) va ser un militar romà. Formava part de la gens Terència.
Era amic de Dècim Juni Brut i a la fugida de Mutina del 43 aC es va fer passar pel seu amic per salvar-li la vida. Tot i el seu gest, un oficial de cavalleria de Marc Antoni el va reconèixer i es va salvar de la mort.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 996.
# Shorta. El pes de la llei

Shorta. El pes de la llei és una pel·lícula d'acció criminal danesa del 2020 dirigida per Frederik Louis Hviid i Anders Ølholm en el seu debut com a director. La pel·lícula es va estrenar al 77è Festival Internacional de Cinema de Venècia a la 35a Setmana Internacional de la Crítica el 5 de setembre de 2020, i tracta sobre dos agents que queden atrapats enmig dels aldarulls provocats per la notícia que un jove estranger del gueto ha mort mentre es trobava sota custòdia policial. S'ha doblat i subtitulat al català.
«Shorta» és una paraula àrab per a «policia».

## Sinopsi

En Jens Høyer (Simon Sears) i en Mike Andersen (Jacob Lohmann) són oficials de patrulla rutinària al gueto de Svalegården, un barri fictici de Copenhaguen. L'estat d'ànim entre la població estrangera s'escalfa perquè un senegalès arrestat, en Talib Ben Hassi, de 19 anys, ha resultat ferit greument sota custòdia policial i es troba en perill de mort. Quan es dona a conèixer la mort del jove Talib, els dos agents, que es dedicaven a una investigació, són atacats i el seu cotxe és incendiat. En Jens i en Mike hauran de sobreviure al desig de venjança dels veïns del gueto.

## Estrena

La pel·lícula es va projectar per primer cop al 77è Festival Internacional de Cinema de Venècia, concretament a la 35a Setmana Internacional de la Crítica, el 5 de setembre de 2020. Es va estrenar als cinemes de Dinamarca el 8 d'octubre de 2020. Va tenir una estrena limitada als cinemes d'Amèrica del Nord a càrrec de Magnolia Pictures i es va estrenar a la carta per Magnet Releasing el 19 de març de 2021. Es va estrenar internacionalment el 4 de juny de 2021.

## Referències

* ↑ «Shorta». British Board of Film Classification.
* ↑ «Shorta». Goita què fan, ara!. [Consulta: 13 agost 2024].
* ↑ Debruge, Peter «'Enforcement' ('Shorta') Review: 'Assault on Precinct 13' Meets 'Training Day' in Gripping Danish Cop Movie». , 20-03-2021.
* ↑ «Shorta – Settimana Internazionale della Critica». sicvenezia.it. [Consulta: 29 novembre 2022].
* 1 2 «Shorta | Danish Film Institute - Det Danske Filminstitut». Danish Film Institute. [Consulta: 29 novembre 2022].
* ↑ Grater, Tom. «Venice Critics' Week Unveils Full 2020 Line-Up Ahead Of Physical Festival». Deadline, 21-07-2020. [Consulta: 29 novembre 2022].
* ↑ Hunter, Allan. «'Shorta': Venice Review». screendaily.com, 05-09-2020. [Consulta: 29 novembre 2022].
* ↑ «Enforcement». Rotten Tomatoes. Fandango Media. [Consulta: 29 novembre 2022].
# Shady Records

Shady Records és un segell discogràfic dels Estats Units especialitzat en la música hip-hop. Fundat l'any 1999 sota Interscope Records per Eminem i el seu mànager Paul Rosenberg, després de l'èxit de The Slim Shady LP. El segell té certs vincles amb Aftermath Entertainment de Dr. Dre.
Des de la seva fundació, Shady Records ha signat dotze contractes i actualment en manté set. També ha format part dels negocis comercials de l'emissora de ràdio Shade 45 a través de Sirius Satellite Radio.
The Alchemist és el DJ oficial d'Eminem i un afiliat de Mobb Deep, ells mateixos van signar per la marca G-Unit Records de 50 Cent.

## Artistes

| Artista | Any de signatura | Àlbums (Shady) publicats | Descripció |
| Eminem | 1999 | 6 | Eminem és cofundador de Shady Records. |
| D12 | 1999 | 2 | És un grup que també ha publicat dos àlbums amb aquest segell, el primer va ser força polèmic: Devil's Night (2001). El segon es va publicar el 2004 sota el nom de D12 World. Els dos àlbums van arribar a disc de platí. Els tercer àlbum està programat que surti el 2007. El grup consisteix en diferents solistes de rap Bizarre, Eminem, Kon Artis, Kuniva, i Swift. |
| Obie Trice | 2000-2008 | 2 | Raper de Detroit, va debutar amb l'àlbum Cheers, el 2003, amb disc de platí. El seu segon i últim àlbum amb aquest segell és Second Round's On Me (2006). |
| 50 Cent | 2002 | 4 | Aquest raper de Nova York va signar per Shady Records i Aftermath Entertainment. L'11 de setembre de 2007 va publicar el seu tercer àlbum Curtis. Ja està preparant el seu quart disc Before I Self Destruct. En 50 Cent també té segell propi: G-Unit Records. |
| Ca$his | 2006-2011 | 1 | Un artista de Califòrnia que es va unir a Shady Records el 2006. Ha participat en la compilació del disc Eminem Presents the Re-Up. |
| Stat Quo | 2003-2008 | - | Un artista d'Atlanta que es va unir a Shady Records i Aftermath Entertainment el 2003. |
| Bobby Creekwater | 2005-2009 | - | Un altre artista d'Atlanta que va signar per Shady Records el 2005. També va participar en la compilació de l'àlbum Eminem Presents the Re-Up. |
| Slaughterhouse | 2011 | 1 | Grup format per quatre MCs. Van treure l'àlbum Welcome to: Our House el 28 d'agost de 2012. |
| Yelawolf | 2011 | 1 | Raper d'Alabama. Va publicar el seu LP de debut Radioactive el 21 de novembre de 2011. |
| Bad Meets Evil | 2011 | 1 | Duo format per Eminem junt amb Royce da 5'9''. Van publicar l'EP Hell: The Sequel el 14 de juny de 2011. |
| Joell Ortiz | 2012 | - | Un membre de la banda Slaughterhouse. |
# Sintipes

Sintipes (Syntipas) fou un savi indi que va escriure suposadament dos llibres dels que es coneix la traducció al grec (feta vers el segle XI) sota el nom de Miquel Andreuopulos.
Una de les obres és un romanç o col·lecció d'històries a l'estil de "les mil i una nits" i que un autor àrab diu que només era una versió d'una obra d'un indi de nom Sendebad, caps dels filòsofs de l'Índia, que havia viscut 100 anys abans de Crist i havia escrit l'obra "El llibre dels set consellers, el mestre, la mare i el rei" que fou traduït al persa, àrab, hebreu i siríac (la traducció grega fou feta des del siríac).
L'altra obra és una col·lecció de faules (παραδειγματικοὶ λόγοι).
# Sifaca de Milne-Edwards

El sifaca de Milne-Edwards (Propithecus edwardsi) és una espècie de primat de la família dels índrids, dins del grup dels lèmurs. L'espècie fou anomenada en honor d'Alphonse Milne-Edwards i fins fa poc temps se la considerava una subespècie del sifaca de diadema.

## Referències

* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 121. ISBN 978-0801893049.
# Sidi Bou Ali

Sidi Bou Ali (àrab: سيدي بوعلي, Sīdī Bū ʿAlī) és una ciutat de Tunísia a la governació de Sussa, situada uns 24 km al nord-oest de Sussa. La municipalitat té una població de 9.011 habitants i és capçalera d'una delegació de 16.530 habitants al cens del 2004.

## Infraestructures

Té estació de ferrocarril i la creua l'autopista de la costa que passa a 2 km a l'est.

## Patrimoni

En total s'hi han inventariat 265 punts amb restes arqueològiques, a la delegació.
Als turons propers s'han trobar unes catacumbes anomenades Hanchir Amoual i Chaabet Dar El Haj, i algunes de menor envergadura.
A l'oest de la vila (a uns 10 km), hi ha el jaciment arqueològic de Zambra, amb restes romanes, on s'han trobat mosaics (principalment amb escenes d'animals) i marbres i que correspondria a la vil·la romana de Goulisibry, a la vora de l'Oued El Kasr.
Als mateixos turons hi ha restes de fortificacions construïdes al segle iii contra els amazics.
Un gran teatre amb bancs esculpits en pedra formen part del lloc. Al costat del teatre, una necròpoli i les restes d'un temple destruït pels vàndals vers el 440. També hi ha una església romana d'Orient del segle vi, al costat del temple romà i alguns fortins a l'est dels turons.

## Història

Arran de la invasió àrab, els romans d'Orient cristians es van refugiar al Djebel Zaghouan, però més tard van tornar i van construir una ciutat agrícola a la rodalia, que es correspon amb la moderna ciutat.
El conqueridor musulmà de Medina, sidi Abu-Alí al-Ansarí, va morir en aquest lloc i fou enterrat en un santuari a la vila que des de llavors porta el seu nom. Al costat s'hi va construir la mesquita. Sidi Abu-Alí o Bu-Alí, en la pronunciació local, és esmentat en altres relats com fill de Hàssan ibn Nasr as-Sussí, que va morir durant uns combats marítims el 341 de l'Hègira.
Arrna de la invasió dels Banu Hilal, aquests es van establir a l'oest de la ciutat moderna i els seus descendents encara hi viuen i són coneguts com Ouled Said.

## Administració

És el centre de la delegació o mutamadiyya homònima, amb codi geogràfic 31 58 (ISO 3166-2:TN-12), dividida en set sectors o imades:
* Sidi Bou Ali (31 58 51)
* Essed Sud (31 58 52)
* Essed Nord (Essateh) (31 58 53)
* Ech-Chouicha (31 58 54)
* Ouriemma (31 58 55)
* Menzel El Mahatta (31 58 56)
* Mehadhba (31 58 57)
Al mateix temps, forma una municipalitat o baladiyya (codi geogràfic 31 18).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 77-81. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 146-147. ISSN: 1737-7838 [Consulta: 18 agost 2021].

## Enllaços externs

* Sidi Bou Ali - Lloc web oficial
# Sistema APG

El sistema APG (en anglès: APG system, sigles derivades d'Angiosperm Phylogeny Group system) és un sistema de classificació de les plantes que actualment es considera obsolet. És la primera versió d'un sistema modern basat principalment en la filogenètica molecular. Va ser publicat el 1998 per l'Angiosperm Phylogeny Group. El 2003 es va fer la seva revisió pel sistema APG II, seguida el 2009 per una altra revisió (APG III) i el 2016 es va publicar la vigent APG IV.
El sistema original APG era diferent a altres sistemes, ja que no es basava no en les proves totals sinó en l'anàlisi cladística de la seqüència d'ADN de tres gens, dos gens del cloroplast i un gen que codifica els ribosomes. Això va provocar que algunes famílies de plantes ben establertes fossin incloses dins d'altres famílies. Els grups superiors es defineixen només com a clades, amb noms com monocots, eudicots, rosids, Asteridae.
Els principals grups d'aquest sistema són:
Representation in color Arxivat 2006-08-22 a Wayback Machine.
El sistema APG reconeix 462 famílies i 40 ordres:

## Vegeu també

* Sistema APG II
* Sistema APG III
* Sistema APG IV

## Referències

* The Angiosperm Phylogeny Group «An ordinal classification for the families of flowering plants». Annals of the Missouri Botanical Garden, 85, 4, 1998, pàg. 531–553. DOI: 10.2307/2992015. (Available online: (PDF) Arxivat 2011-06-08 a Wayback Machine.)

## Enllaços externs

* Comparison with other systems at CSDL, Texas Arxivat 2006-08-30 a Wayback Machine.
* APG on the Hamburg server Arxivat 2006-08-26 a Wayback Machine.